Kiszufim

Kiszufim (héberül: כִּסּוּפִים) egy kibuc Izraelben, a Negev-sivatag északnyugati részén, amely a Gázai övezet mellett, 92 méterrel a tengerszint felett fekszik. 2021-ben 292 lakosa volt. Történelem A falut észak és dél-amerikai cionista ifjúsági mozgalom tagjai alapították 1951-ben. Kiszufim Izrael "béke (shalom) blokkjához" tartozik, amely településegyüttesnek az a célja, hogy megvédje Izrael déli határát a Gázai övezetből beszivárgó Palesztin terroristáktól. Kiszufimban minden házban van MAMAD, egy vasbetonból készült falakkal rendelkező helyiség, amely bomba- és rakétatámadások ellen védi meg a bent tartózkodókat. A MAMADok építését az állam finanszírozta. 1999-ben a Kiszufimban született és felnőtt Dror Shaul filmrendező, szatirikus vígjátékot forgatott Nagymama hadművelet címmel. A film a kibuci életről szól. A 2023-as kiszufimi mészárlás során a Hamász 25 izraeli és thai munkást ölt meg. Gazdasága A kibuc gazdasága a tejtermelésre, a baromfitenyésztésre, citrus- és avokádóültetvényeire támaszkodik. A kiszufimi avokádó a kibuc egyik elsődleges bevételi forrása. Kiszufimnak volt egy gyára is, amely műanyag szemüvegkereteket gyártott. A kiszufimi tejüzemben 380 tehén van, átlagos évi tejtermelése 12,800 liter. Régészet Kiszufimtól körülbelül 5 kilométerre kelet-északkeletre, a HaBesor Patak partján található a környék egyik legjelentősebb régészeti lelőhelye: Tell Jemmeh. 1977 júniusában egy földműves, aki traktorjával éppen a szántóföldeken haladt át, mozaikokat fedezett fel, amelyekről úgy vélik, hogy egy hatodik század közepén épült bizánci templom padlójának részei. A régészek szerint a templom egy ókeresztény bazilika tervei alapján épült I. Constantinus római császár uralkodása idején, i. sz. 313-ban. Kiszufimban található egy régészeti múzeum is, ahol a környéken felfedezett tárgyakat mutatják be. Kiszufimi átkelőhely A Gázai övezetbe vezető közeli határállomás, amelyet a kibucról neveztek el, a Gush Katif izraeli településegyüttesbe vezető forgalom fő átkelőhelye volt. 2005. augusztus 15-én a kivonulási terv részeként véglegesen lezárták az izraeli polgári forgalom elől. Az utolsó izraeli katona 2005. szeptember 12-én hajnalban elhagyta a Gázai övezetet és bezárta maga után a kaput, ezzel befejezve az izraeli kivonulást a Gázai övezetből. Hivatkozások Fordítás Ez a szócikk részben vagy egészben a Kissufim című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos weboldal (héber) Kissufim Negev Információs Központ 15 perces film a Kissufimről az 1950-es években Steven Spielberg Zsidó Filmarchívum Régészeti linkek Cohen, Rudolph (január–február 1980). "The Marvelous Mosaics of Kissufim". Biblical Archaeology Review. Hozzáférés: 2019. október 4.. Cohen, Rudolph.szerk.: Tsafrir: A Byzantine church and its mosaic floors at Kissufim, Ancient Churches Revealed. Jerusalem: Israel Exploration Society, 277–282. o. (1993. június 1.). ISBN 9789652210166 Ronen, Avraham (1972. február 15.). "Upper Acheulean in the Kissufim Region". Proceedings of the American Philosophical Society. 116: 68–96. Regarding Early Paleolithic flint tools of Acheulean technology in the Kissufim museum.